title: Komisijas Īstenošanas regula (ES) 2018/83 (2018. gada 19. janvāris), ar ko Regulas (ES) Nr. 605/2010 I pielikumu groza attiecībā uz to trešo valstu vai to daļu sarakstu, no kurām Eiropas Savienībā atļauts ievest svaigpiena, piena produktu, jaunpiena un jaunpiena produktu sūtījumus (Dokuments attiecas uz EEZ. )

text:
               20.1.2018

               LV

               Eiropas Savienības Oficiālais Vēstnesis

               L 16/6

         KOMISIJAS ĪSTENOŠANAS REGULA (ES) 2018/83
   (2018. gada 19. janvāris),
   ar ko Regulas (ES) Nr. 605/2010 I pielikumu groza attiecībā uz to trešo valstu vai to daļu sarakstu, no kurām Eiropas Savienībā atļauts ievest svaigpiena, piena produktu, jaunpiena un jaunpiena produktu sūtījumus
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (1), un jo īpaši tās 8. panta ievadfrāzi, 8. panta 1. punkta pirmo daļu un 4. punktu un 9. panta 4. punktu,
   ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 854/2004, ar ko paredz īpašus noteikumus par lietošanai pārtikā paredzētu dzīvnieku izcelsmes produktu oficiālās kontroles organizēšanu (2), un jo īpaši tās 11. panta 1. punktu,
   tā kā:

               (1)

               Komisijas Regulā (ES) Nr. 605/2010 (3) ir noteikti sabiedrības un dzīvnieku veselības nosacījumi un sertifikācijas prasības svaigpiena, piena produktu, jaunpiena un jaunpiena produktu sūtījumu ievešanai Savienībā, un to trešo valstu saraksts, no kurām tādu sūtījumu ievešana Savienībā ir atļauta.

               (2)

               Regulas (ES) Nr. 605/2010 I pielikumā ir uzskaitītas trešās valstis vai to daļas, no kurām ir atļauts svaigpiena, piena produktu, jaunpiena un jaunpiena produktu sūtījumus ievest Savienībā, un norādīts, kāda veida apstrāde tādām precēm vajadzīga. Regulas (ES) Nr. 605/2010 4. pantā ir noteikts, ka dalībvalstis atļauj no govs, aitas, kazas, bifeļa vai – ja tas konkrēti atļauts minētās regulas I pielikumā – sugas Camelus dromedarius kamieļa svaigpiena iegūtu piena produktu sūtījumu importu no minētā pielikuma C slejā norādītajām trešām valstīm vai šo valstu daļām, kurās pastāv nagu un mutes sērgas risks, ja šiem piena produktiem vai svaigpienam, no kā tie izgatavoti, ir veikta minētajā pantā noteiktā apstrāde.

               (3)

               Abū Dabī emirāts Apvienoto Arābu Emirātos, kas ir trešā valsts, kura nav uzskaitīta Pasaules Dzīvnieku veselības organizācijas sarakstos kā brīva no mutes un nagu sērgas, ir izteicis interesi piena produktus, kas ražoti no vienkupra kamieļa svaigpiena, eksportēt uz Savienību pēc fizikālas vai ķīmiskas apstrādes saskaņā ar Regulas (ES) Nr. 605/2010 4. pantu.

               (4)

               Ar Komisijas Īstenošanas regulu (ES) Nr. 300/2013 (4) atļauja eksportēt vienkupra kamieļa piena produktus jau piešķirta Dubaijas emirātam. Abū Dabī ieviestās kontroles sistēmas ir līdzīgas Dubaijas kontroles sistēmām. Abū Dabī emirāts nosūtīja Komisijas inspekcijas dienestam attiecīgo informāciju par sistēmām un kontrolēm, kas ieviestas vienkupra kamieļa piena produktu ražošanā.

               (5)

               Pamatojoties uz minēto informāciju, var secināt, ka Abū Dabī emirāts spēj sniegt vajadzīgās garantijas, kas nodrošina, ka piena produkti, kas Abū Dabī emirātā ražoti no vienkupra kamieļu svaigpiena, atbilst piemērojamajām dzīvnieku un sabiedrības veselības aizsardzības prasībām, kas reglamentē piena produktu importu no Regulas (ES) Nr. 605/2010 I pielikuma C slejā norādītajām trešām valstīm vai to daļām, kurās ir mutes un nagu sērgas risks.

               (6)

               Lai atļautu Savienībā importēt piena produktus, kuri ražoti no vienkupra kamieļu piena, kas nāk no noteiktām Apvienoto Arābu Emirātu teritorijas daļām, Abū Dabī emirāts būtu jāiekļauj trešo valstu vai to daļu sarakstā Regulas (ES) Nr. 605/2010 I pielikumā ar norādi, ka minētā saraksta C slejā paredzētā atļauja attiecas tikai uz piena produktiem, kas ražoti no minētās sugas dzīvnieku piena.

               (7)

               Komisijai atļauju uz Savienību eksportēt svaigpienu, piena produktus, jaunpienu un jaunpiena produktus ir pieprasījusi Melnkalne. Melnkalne ir trešā valsts, kas uzskaitīta Pasaules Dzīvnieku veselības organizācijas sarakstos kā brīva no mutes un nagu sērgas bez vakcinācijas.

               (8)

               Komisija Melnkalnē ir veikusi veterinārās kontroles. Šo kontroļu rezultāti liecina par dažiem trūkumiem, jo īpaši attiecībā uz sabiedrības veselības jautājumiem uzņēmumos. Melnkalnes kompetentās iestādes patlaban šos trūkumus novērš.

               (9)

               Tomēr, ņemot vērā to, ka Melnkalnē dzīvnieku veselības situācija attiecībā uz mutes un nagu sērgu ir labvēlīga, ir lietderīgi iekļaut Melnkalni Regulas (ES) Nr. 605/2010 I pielikuma A slejā. Melnkalnes pievienošanai I pielikuma sarakstam nevajadzētu skart saistības, kas izriet no citiem Savienības tiesību aktu noteikumiem par dzīvnieku izcelsmes produktu importu un laišanu tirgū Savienībā, jo īpaši tiem, kas saistīti ar uzņēmumu norādīšanu sarakstā saskaņā ar Regulas (EK) Nr. 854/2004 12. pantu.

               (10)

               Tādēļ Regula (ES) Nr. 605/2010 būtu attiecīgi jāgroza.

               (11)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Regulas (ES) Nr. 605/2010 I pielikuma tabulu groza šādi:

               a)

               ierakstu par Apvienotajiem Arābu Emirātiem aizstāj ar šādu:

                           “AE

                           Apvienoto Arābu Emirātu Abū Dabī emirāts un Dubaijas emirāts (1)

                           0

                           0

                           + (2)”;

               b)

               aiz ieraksta par Maroku iekļauj šādu ierakstu:

                           “ME

                           Melnkalne

                           +

                           +

                           +”

         2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 19. janvārī

            Komisijas vārdā –

            priekšsēdētājs

         Jean-Claude JUNCKER

      (1)  OV L 18, 23.1.2003., 11. lpp.

      (2)  OV L 139, 30.4.2004., 206. lpp.

      (3)  Komisijas 2010. gada 2. jūlija Regula (ES) Nr. 605/2010, ar ko nosaka dzīvnieku un sabiedrības veselības un veterinārās sertifikācijas nosacījumus lietošanai pārtikā paredzēta svaigpiena, piena produktu, jaunpiena un jaunpiena produktu ievešanai Eiropas Savienībā (OV L 175, 10.7.2010., 1. lpp.).

      (4)  Komisijas 2013. gada 27. marta Īstenošanas regula (ES) Nr. 300/2013, ar kuru groza Regulu (ES) Nr. 605/2010, ar ko nosaka dzīvnieku un sabiedrības veselības un veterinārās sertifikācijas nosacījumus lietošanai pārtikā paredzēta svaigpiena un piena produktu ievešanai Eiropas Savienībā (OV L 90, 28.3.2013., 71. lpp.).


title: Komisijas Īstenošanas regula (ES) 2018/84 (2018. gada 19. janvāris), ar ko attiecībā uz apstiprinājuma periodu pagarināšanu darbīgajām vielām hlorpirifosam, hlorpirifosmetilam, klotianidīnam, vara savienojumiem, dimoksistrobīnam, mankocebam, mekopropam-P, metirāmam, oksamilam, petoksamīdam, propikonazolam, propinebam, propizamīdam, piraklostrobīnam un zoksamīdam groza Īstenošanas regulu (ES) Nr. 540/2011 (Dokuments attiecas uz EEZ. )

text:
               20.1.2018

               LV

               Eiropas Savienības Oficiālais Vēstnesis

               L 16/8

         KOMISIJAS ĪSTENOŠANAS REGULA (ES) 2018/84
   (2018. gada 19. janvāris),
   ar ko attiecībā uz apstiprinājuma periodu pagarināšanu darbīgajām vielām hlorpirifosam, hlorpirifosmetilam, klotianidīnam, vara savienojumiem, dimoksistrobīnam, mankocebam, mekopropam-P, metirāmam, oksamilam, petoksamīdam, propikonazolam, propinebam, propizamīdam, piraklostrobīnam un zoksamīdam groza Īstenošanas regulu (ES) Nr. 540/2011
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 17. panta pirmo daļu,
   tā kā:

               (1)

               Ar Komisijas Īstenošanas regulas (ES) Nr. 540/2011 (2) pielikuma A daļu nosaka darbīgās vielas, kuras uzskata par apstiprinātām saskaņā ar Regulu (EK) Nr. 1107/2009.

               (2)

               Apstiprinājuma periodi darbīgajām vielām mekopropam-P, propikonazolam, propinebam, propizamīdam, piraklostrobīnam un zoksamīdam pēdējoreiz tika pagarināti ar Komisijas Īstenošanas regulu (ES) 2016/2016 (3). Minēto vielu apstiprinājuma periodi beigsies 2018. gada 31. janvārī.

               (3)

               Apstiprinājuma periodi darbīgajām vielām hlorpirifosam, hlorpirifosmetilam, mankocebam un metirāmam tika pagarināti ar Komisijas Īstenošanas regulu (ES) Nr. 762/2013 (4). Minēto vielu apstiprinājuma periodi beigsies 2018. gada 31. janvārī.

               (4)

               Apstiprinājuma periodi darbīgajām vielām klotianidīnam, dimoksistrobīnam, oksamilam un petoksamīdam tika pagarināti ar Komisijas Īstenošanas regulu (ES) Nr. 1136/2013 (5). Minēto vielu apstiprinājuma periodi beigsies 2018. gada 31. janvārī.

               (5)

               Apstiprinājuma periods darbīgajai vielai vara savienojumiem tika pagarināts ar Komisijas Īstenošanas regulu (ES) Nr. 85/2014 (6). Minētās vielas apstiprinājuma periods beigsies 2018. gada 31. janvārī.

               (6)

               Šajā regulā 2. līdz 5. apsvērumā minēto vielu apstiprinājumu atjaunošanas pieteikumi tika iesniegti saskaņā ar Komisijas Īstenošanas regulu (ES) Nr. 844/2012 (7).

               (7)

               Ņemot vērā to, ka no pieteikumu iesniedzējiem neatkarīgu iemeslu dēļ vielu novērtēšana ir aizkavējusies, minēto darbīgo vielu apstiprinājuma periodi, visdrīzāk, beigsies, pirms tiks pieņemts lēmums par to atjaunošanu. Tāpēc to apstiprinājuma periodi ir jāpagarina.

               (8)

               Ņemot vērā mērķi, kas izvirzīts Regulas (EK) Nr. 1107/2009 17. panta pirmajā daļā, gadījumos, kad Komisija pieņem regulu, kurā noteikts, ka kādai šīs regulas pielikumā minētajai darbīgajai vielai apstiprinājums nav atjaunots, jo nav izpildīti apstiprinājuma kritēriji, Komisija termiņa beigas nosaka vai nu tajā pašā datumā, kāds bijis noteikts pirms šīs regulas pieņemšanas, vai regulas spēkā stāšanās datumā, izvēloties attiecīgo vēlāko datumu, ja vien darbīgās vielas apstiprinājums nav atjaunots. Kas attiecas uz gadījumiem, kad Komisija pieņem regulu, kurā paredzēta šīs regulas pielikumā minētas darbīgās vielas atjaunošana, Komisija atbilstoši konkrētajiem apstākļiem centīsies noteikt agrāko iespējamo piemērošanas datumu.

               (9)

               Ņemot vērā to, ka minēto darbīgo vielu apstiprinājumi beidzas 2018. gada 31. janvārī, šai regulai būtu jāstājas spēkā pēc iespējas drīzāk.

               (10)

               Tāpēc Īstenošanas regula (ES) Nr. 540/2011 būtu attiecīgi jāgroza.

               (11)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Īstenošanas regulas (ES) Nr. 540/2011 pielikuma A daļu groza saskaņā ar šīs regulas pielikumu.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 19. janvārī

            Komisijas vārdā –

            priekšsēdētājs

         Jean-Claude JUNCKER

      (1)  OV L 309, 24.11.2009., 1. lpp.

      (2)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

      (3)  Komisijas 2016. gada 17. novembra Īstenošanas regula (ES) 2016/2016, ar ko attiecībā uz apstiprinājuma periodu pagarināšanu darbīgajām vielām acetamiprīdam, benzoskābei, flazasulfuronam, mekopropam-P, mepanipirīmam, mezosulfuronam, propinebam, propoksikarbazonam, propizamīdam, propikonazolam, Pseudomonas chlororaphis celmam MA 342, piraklostrobīnam, hinoksifēnam, tiakloprīdam, tiramam, ciramam, zoksamīdam groza Īstenošanas regulu (ES) Nr. 540/2011 (OV L 312, 18.11.2016., 21. lpp.).

      (4)  Komisijas 2013. gada 7. augusta Īstenošanas regula (ES) Nr. 762/2013, ar ko groza Īstenošanas regulu (ES) Nr. 540/2011 attiecībā uz apstiprinājuma periodu pagarināšanu darbīgajām vielām hlorpirifosam, hlorpirifosmetilam, mankocebam, manebam, MCPA, MCPB un metirāmam (OV L 213, 8.8.2013., 14. lpp.).

      (5)  Komisijas 2013. gada 12. novembra Īstenošanas regula (ES) Nr. 1136/2013, ar ko attiecībā uz apstiprinājuma perioda pagarināšanu darbīgajām vielām klotianidīnam, dimoksistrobīnam, oksamilam un petoksamīdam groza Īstenošanas regulu (ES) Nr. 540/2011 (OV L 302, 13.11.2013., 34. lpp.).

      (6)  Komisijas 2014. gada 30. janvāra Īstenošanas regula (ES) Nr. 85/2014, ar ko groza Īstenošanas regulu (ES) Nr. 540/2011 attiecībā uz apstiprinājuma perioda pagarināšanu darbīgajai vielai vara savienojumi (OV L 28, 31.1.2014., 34. lpp.).

      (7)  Komisijas 2012. gada 18. septembra Īstenošanas regula (ES) Nr. 844/2012, ar ko nosaka noteikumus, kas vajadzīgi darbīgo vielu apstiprinājumu atjaunošanas procedūras īstenošanai, kā paredzēts Eiropas Parlamenta un Padomes Regulā (EK) Nr. 1107/2009 par augu aizsardzības līdzekļu laišanu tirgū (OV L 252, 19.9.2012., 26. lpp.).

      PIELIKUMS
      Īstenošanas regulas (ES) Nr. 540/2011 pielikuma A daļu groza šādi:

                  1)

                  sestajā slejā “Apstiprināšanas termiņa beigas” attiecībā uz 54. ierakstu “Propinebs” datumu aizstāj ar datumu “2019. gada 31. janvāris”;

                  2)

                  sestajā slejā “Apstiprināšanas termiņa beigas” attiecībā uz 55. ierakstu “Propizamīds” datumu aizstāj ar datumu “2019. gada 31. janvāris”;

                  3)

                  sestajā slejā “Apstiprināšanas termiņa beigas” attiecībā uz 57. ierakstu “Mekoprops-P” datumu aizstāj ar datumu “2019. gada 31. janvāris”;

                  4)

                  sestajā slejā “Apstiprināšanas termiņa beigas” attiecībā uz 58. ierakstu “Propikonazols” datumu aizstāj ar datumu “2019. gada 31. janvāris”;

                  5)

                  sestajā slejā “Apstiprināšanas termiņa beigas” attiecībā uz 77. ierakstu “Zoksamīds” datumu aizstāj ar datumu “2019. gada 31. janvāris”;

                  6)

                  sestajā slejā “Apstiprināšanas termiņa beigas” attiecībā uz 81. ierakstu “Piraklostrobīns” datumu aizstāj ar datumu “2019. gada 31. janvāris”;

                  7)

                  sestajā slejā “Apstiprināšanas termiņa beigas” attiecībā uz 111. ierakstu “Hlorpirifoss” datumu aizstāj ar datumu “2019. gada 31. janvāris”;

                  8)

                  sestajā slejā “Apstiprināšanas termiņa beigas” attiecībā uz 112. ierakstu “Hlorpirifosmetils” datumu aizstāj ar datumu “2019. gada 31. janvāris”;

                  9)

                  sestajā slejā “Apstiprināšanas termiņa beigas” attiecībā uz 114. ierakstu “Mankocebs” datumu aizstāj ar datumu “2019. gada 31. janvāris”;

                  10)

                  sestajā slejā “Apstiprināšanas termiņa beigas” attiecībā uz 115. ierakstu “Metirāms” datumu aizstāj ar datumu “2019. gada 31. janvāris”;

                  11)

                  sestajā slejā “Apstiprināšanas termiņa beigas” attiecībā uz 116. ierakstu “Oksamils” datumu aizstāj ar datumu “2019. gada 31. janvāris”;

                  12)

                  sestajā slejā “Apstiprināšanas termiņa beigas” attiecībā uz 121. ierakstu “Klotianidīns” datumu aizstāj ar datumu “2019. gada 31. janvāris”;

                  13)

                  sestajā slejā “Apstiprināšanas termiņa beigas” attiecībā uz 122. ierakstu “Petoksamīds” datumu aizstāj ar datumu “2019. gada 31. janvāris”;

                  14)

                  sestajā slejā “Apstiprināšanas termiņa beigas” attiecībā uz 128. ierakstu “Dimoksistrobīns” datumu aizstāj ar datumu “2019. gada 31. janvāris”;

                  15)

                  sestajā slejā “Apstiprināšanas termiņa beigas” attiecībā uz 277. ierakstu “Vara savienojumi” datumu aizstāj ar datumu “2019. gada 31. janvāris”.


title: Padomes Īstenošanas regula (ES) 2018/88 (2018. gada 22. janvāris), ar ko īsteno Regulu (ES) 2017/2063 par ierobežojošiem pasākumiem saistībā ar situāciju Venecuēlā

text:
               22.1.2018

               LV

               Eiropas Savienības Oficiālais Vēstnesis

               LI 16/6

         PADOMES ĪSTENOŠANAS REGULA (ES) 2018/88
   (2018. gada 22. janvāris),
   ar ko īsteno Regulu (ES) 2017/2063 par ierobežojošiem pasākumiem saistībā ar situāciju Venecuēlā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (ES) 2017/2063 (2017. gada 13. novembris) par ierobežojošiem pasākumiem saistībā ar situāciju Venecuēlā (1) un jo īpaši tās 17. panta 1. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               2017. gada 13. novembrī Padome pieņēma Regulu (ES) 2017/2063.

               (2)

               2017. gada 13. novembrī Padome pieņēma secinājumus par Venecuēlu, atkārtoti apstiprinot, ka vienīgais veids, kā ilgtspējīgi pārvarēt pašreizējo krīzi un risināt Venecuēlas iedzīvotāju neatliekamās vajadzības, ir konstruktīvs dialogs un sarunas.

               (3)

               Padome, uzsverot savas bažas par situāciju valstī, pieņēma ierobežojošus pasākumus un norādīja, ka minētos pasākumus piemēros pakāpeniski un elastīgi, un tos varētu paplašināt, vēršoties pret tiem, kas saistīti ar demokrātijas principu vai tiesiskuma neievērošanu un cilvēktiesību pārkāpumiem.

               (4)

               Situācijai Venecuēlā pastāvīgi pasliktinoties, Regulas (ES) 2017/2063 IV pielikuma sarakstā ar fiziskajām un juridiskajām personām, vienībām un struktūrām, kurām piemēro ierobežojošus pasākumus, būtu jāiekļauj septiņas personas.

               (5)

               Tāpēc būtu attiecīgi jāgroza Regulas (ES) 2017/2063 IV pielikums,

         IR PIEŅĒMUSI ŠO REGULU.
   1. pants
   Regulas (ES) 2017/2063 IV pielikumu groza tā, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 22. janvārī

            Padomes vārdā –

            priekšsēdētāja

         F. MOGHERINI

      (1)  OV L 295, 14.11.2017., 21. lpp.

      PIELIKUMS
      Turpmāk minētās personas tiek pievienotas personu un vienību sarakstam, kas izklāstīts Regulas (ES) 2017/2063 IV pielikumā:

                     Vārds, uzvārds

                     Identifikācijas informācija

                     Pamatojums

                     Sarakstā iekļaušanas datums

                     “1.

                        Néstor Luis Reverol Torres

                     Dzimšanas datums: 1964. gada 28. oktobris

                     Iekšlietu, tieslietu un miera ministrs; Bolivāra nacionālās gvardes bijušais ģenerālkomandieris. Atbildīgs par nopietniem cilvēktiesību pārkāpumiem un demokrātiskās opozīcijas apspiešanu Venecuēlā, tostarp politisku demonstrāciju aizliegšanu un apspiešanu.

                     22.1.2018.

                     2.

                        Gustavo Enrique González López

                     Dzimšanas datums: 1960. gada 2. novembris

                     Bolivāra valsts izlūkdienesta (SEBIN) vadītājs. Atbildīgs par nopietniem cilvēktiesību pārkāpumiem (tostarp patvaļīgu aizturēšanu, necilvēcīgu vai pazemojošu rīcību un spīdzināšanu) un pilsoniskās sabiedrības un demokrātiskās opozīcijas apspiešanu Venecuēlā.

                     22.1.2018.

                     3.

                        Tibisay Lucena Ramírez

                     Dzimšanas datums: 1959. gada 26. aprīlis

                     Nacionālās vēlēšanu padomes (Consejo Nacional Electoral – CNE) priekšsēdētāja. Viņas rīcība un politika ir apdraudējusi demokrātiju un tiesiskumu Venecuēlā, tostarp ar to, ka viņa ir atvieglojusi konstitucionālās asamblejas izveidi, jo nenodrošināja, lai CNE joprojām būtu objektīva un neatkarīga institūcija saskaņā ar Venecuēlas konstitūciju.

                     22.1.2018.

                     4.

                        Antonio José Benavides Torres

                     Dzimšanas datums: 1961. gada 13. jūnijs

                     Federālā rajona Distrito Capital valdības vadītājs. Līdz 2017. gada 21. jūnijam Bolivāra nacionālās gvardes ģenerālkomandieris. Iesaistīts pilsoniskās sabiedrības un demokrātiskās opozīcijas apspiešanā Venecuēlā un atbildīgs par nopietniem cilvēktiesību pārkāpumiem, ko izdarījusi viņa komandētā Bolivāra nacionālā gvarde. Viņa – kā Bolivāra nacionālās gvardes ģenerālkomandiera – rīcība un politika ir apdraudējusi tiesiskumu Venecuēlā, arī tas, ka Bolivāra nacionālā gvarde uzņēmās vadošo lomu kārtības nodrošināšanā civiliedzīvotāju demonstrāciju laikā un publiski izvērsa propagandu, ka militārajiem tribunāliem vajadzētu būt jurisdikcijai pār civiliedzīvotājiem.

                     22.1.2018.

                     5.

                        Maikel José Moreno Pérez

                     Dzimšanas datums: 1965. gada 12. decembris

                     Venecuēlas Augstākās tiesas (Tribunal Supremo de Justicia) priekšsēdētājs un bijušais priekšsēdētāja vietnieks. Pildot šīs funkcijas, viņš ir atbalstījis un sekmējis valdības rīcību un politiku, kura ir apdraudējusi demokrātiju un tiesiskumu Venecuēlā, un ir atbildīgs par rīcību un paziņojumiem, kas ir uzurpējuši Valsts asamblejas autoritāti.

                     22.1.2018.

                     6.

                        Tarek William Saab Halabi

                     Dzimšanas datums: 1963. gada 10. septembris

                     Venecuēlas ģenerālprokurors, ko iecēlusi konstitucionālā asambleja. Pildot šo un iepriekšējās funkcijas kā ombuds un Republikas Morāles padomes priekšsēdētājs, viņš ir apdraudējis demokrātiju un tiesiskumu Venecuēlā, publiski atbalstot rīcību pret valdības oponentiem un Valsts asamblejas kompetenču atsaukšanu.

                     22.1.2018.

                     7.

                        Diosdado Cabello Rondón

                     Dzimšanas datums: 1963. gada 15. aprīlis

                     Konstitucionālās asambleja loceklis un Venecuēlas Apvienotās Sociālistiskās partijas (PSUV) pirmais priekšsēdētāja vietnieks. Iesaistīts rīcībā, kas apdraud demokrātiju un tiesiskumu Venecuēlā, tostarp izmantojot plašsaziņas līdzekļus, lai klaji uzbruktu un draudētu politiskajai opozīcijai, citiem plašsaziņas līdzekļiem un pilsoniskajai sabiedrībai.

                     22.1.2018.”


title: Padomes Īstenošanas regula (ES) 2018/87 (2018. gada 22. janvāris), ar kuru īsteno Regulu (ES) 2017/1509 par ierobežojošiem pasākumiem pret Korejas Tautas Demokrātisko Republiku

text:
               22.1.2018

               LV

               Eiropas Savienības Oficiālais Vēstnesis

               LI 16/1

         PADOMES ĪSTENOŠANAS REGULA (ES) 2018/87
   (2018. gada 22. janvāris),
   ar kuru īsteno Regulu (ES) 2017/1509 par ierobežojošiem pasākumiem pret Korejas Tautas Demokrātisko Republiku
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (ES) 2017/1509 (2017. gada 30. augusts) par ierobežojošiem pasākumiem pret Korejas Tautas Demokrātisko Republiku un ar ko atceļ Regulu (EK) Nr. 329/2007 (1) un jo īpaši tās 47. panta 2. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               2017. gada 30. augustā Padome pieņēma Regulu (ES) 2017/1509.

               (2)

               Ņemot vērā to, ka Korejas Tautas Demokrātiskā Republika (KTDR) ir turpinājusi un paātrinājusi kodolprogrammas un ballistisko raķešu programmas, kas pārkāp KTDR saistības, kuras ir izklāstītas vairākās ANO Drošības padomes rezolūcijās, par ko liecina pavisam nesenā ballistiskās raķetes palaišana, ko KTDR veica 2017. gada 28. novembrī, Regulas (ES) 2017/1509 XVI pielikumā iekļautajam personu sarakstam būtu jāpievieno septiņpadsmit personas.

               (3)

               Tāpēc būtu attiecīgi jāgroza Regulas (ES) 2017/1509 XVI pielikums,

         IR PIEŅĒMUSI ŠO REGULU.
   1. pants
   Regulas (ES) 2017/1509 XVI pielikumu groza tā, kā izklāstīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 22. janvārī

            Padomes vārdā –

            priekšsēdētāja

         F. MOGHERINI

      (1)  OV L 224, 31.8.2017., 1. lpp.

      PIELIKUMS
      Regulas (ES) 2017/1509 XVI pielikumā sadaļā “a) Fiziskas personas” iekļautajam personu sarakstam pievieno šādas personas:

                     Vārds, uzvārds (un iespējamie pseidonīmi)

                     Informācija identifikācijai

                     Sarakstā iekļaušanas datums

                     Pamatojums

                     “2.

                        CHOE Chan Il

                     22.1.2018.

                        Korea Heungjin Trading Company, kas ir ANO sankciju sarakstā iekļauta vienība, Dandong biroja direktors. Korea Heungjin tirdzniecības vajadzībām izmanto uzņēmums KOMID, kas ir vēl viena ANO sankciju sarakstā iekļauta vienība. ANO Sankciju komiteja uzņēmumu KOMID sarakstā iekļāva 2009. gada aprīlī, un šis uzņēmums ir KTDR galvenais bruņojuma tirgotājs un ar ballistiskajām raķetēm un parastajiem ieročiem saistīto preču un aprīkojuma galvenais eksportētājs.

                     3.

                        KIM Chol Nam

                     22.1.2018.

                        Sobaeksu United Corp, kas ir Savienības sankciju sarakstā iekļauta vienība, Dandong filiāles direktors. Pekinas filiāles pārstāvis uzņēmumam Korea Changgwang Trading Corporation, kuru ANO ekspertu grupa identificējusi kā citu nosaukumu uzņēmumam KOMID. Sankciju komiteja uzņēmumu KOMID sarakstā iekļāva 2009. gada aprīlī, un šis uzņēmums ir KTDR galvenais bruņojuma tirgotājs un ar ballistiskajām raķetēm un parastajiem ieročiem saistīto preču un aprīkojuma galvenais eksportētājs.

                     4.

                        JON Chol Young

                     Pases Nr.: 563410192
                     Diplomāts KTDR vēstniecībā Angolā
                     Dzimšanas datums: 30.4.1975.

                     22.1.2018.

                     Uzņēmuma Green Pine Associated Corporation pārstāvis Angolā un KTDR akreditēts diplomāts Angolā.

                        Green Pine iekļauts ANO sankciju sarakstā saistībā ar tā darbībām, tostarp ANO noteiktā ieroču embargo pārkāpumiem. Green Pine ir arī piedalījies sarunās par Angolas jūras spēku kuģu renovācijas līgumiem, pārkāpjot Apvienoto Nāciju Organizācijas Drošības padomes rezolūcijās paredzētos aizliegumus.

                     5.

                        AN Jong Hyuk

                     jeb An Jong Hyok

                     Diplomāts KTDR vēstniecībā Ēģiptē
                     Dzimšanas datums: 14.3.1970.
                     Pases Nr.: 563410155

                     22.1.2018.

                     Uzņēmuma Saeng Pil Trading Corporation, kas ir cits nosaukums uzņēmumam Green Pine Associated Corporation, pārstāvis un KTDR diplomāts Ēģiptē.

                        Green Pine iekļauts ANO sankciju sarakstā saistībā ar tā darbībām, tostarp ANO noteiktā ieroču embargo pārkāpumiem.

                        An Jong Hyuk bijis pilnvarots veikt visa veida darījumus Saeng Pil vārdā, tostarp parakstīt un pildīt līgumus un banku darījumus. Uzņēmums specializējas kuģu būvniecībā un elektronisko iekārtu un jūras navigācijas iekārtu izstrādē, ražošanā un uzstādīšanā.

                     6.

                        CHOL Yun

                     Trešais sekretārs KTDR vēstniecībā Ķīnā

                     22.1.2018.

                     ANO ekspertu grupa Chol Yun identificējusi kā kontaktpersonu KTDR uzņēmumam General Precious Metal, kas iesaistīts ANO aizliegtā ar kodolieročiem saistītā litija-6 tirdzniecībā, un KTDR diplomātu.

                        General Precious Metal Savienība iepriekš identificējusi kā citu nosaukumu ANO sankciju sarakstā iekļautajai vienībai Green Pine.

                     7.

                        CHOE Kwang Hyok

                     22.1.2018.

                        Choe Kwang Hyok ir bijis ANO sankciju sarakstā iekļautās vienības Green Pine Associated Corporation pārstāvis.
                     ANO ekspertu grupa Choe Kwang Hyok identificējusi kā Beijing King Helong International Trading Ltd (cits Green Pine nosaukums) izpilddirektoru. ANO ekspertu grupa viņu arī identificējusi kā Hong Kong King Helong Int'l Trading Ltd direktoru un KTDR vienības Korea Unhasu Trading Company Pekinas pārstāvniecības biroja operatoru; arī tie ir citi Green Pine nosaukumi.

                     8.

                        KIM Chang Hyok

                     jeb James Jin vai James Kim

                     Dzimšanas datums: 29.4.1963.
                     Dzimšanas vieta: N. Hamgyong

                     Pases Nr.: 472130058

                     22.1.2018.

                     ANO ekspertu grupa Kim Chang Hyok identificējusi kā Pan Systems Pyongyang pārstāvi Malaizijā. Pan Systems Pyongyang Savienība ir iekļāvusi sarakstā par palīdzību izvairīties no Apvienoto Nāciju Organizācijas Drošības padomes uzliktajām sankcijām, mēģinot pārdot ieročus un saistītus materiālus Eritrejai. Pan Systems arī atrodas Galvenā izlūkošanas biroja kontrolē un rīkojas tā vārdā; minēto biroju Apvienoto Nāciju Organizācija ir iekļāvusi sarakstā.
                     Izveidojis daudzus kontus Malaizijā Glocom pastkastītes uzņēmumu vārdā, bet Glocom pats ir sarakstā iekļautās vienības Pan Systems Pyongyang pastkastītes uzņēmums.

                     9.

                        PARK Young Han

                     22.1.2018.

                        Beijing New Technology direktors; ANO ekspertu grupa to identificējusi kā KOMID pastkastītes uzņēmumu. Sankciju komiteja uzņēmumu KOMID sarakstā iekļāva 2009. gada aprīlī, un šis uzņēmums ir KTDR galvenais bruņojuma tirgotājs un ar ballistiskajām raķetēm un parastajiem ieročiem saistīto preču un aprīkojuma galvenais eksportētājs.
                     Uzņēmuma Guancaiweixing Trading Co., Ltd juridiskais pārstāvis; ANO ekspertu grupa to identificējusi kā pārtverta ar militārām darbībām saistītu materiālu sūtījuma uz Eritreju sūtītāju 2012. gada augustā.

                     10.

                        RYANG Su Nyo

                     Dzimšanas datums: 11.8.1959.
                     Dzimšanas vieta: Japāna

                     22.1.2018.

                        Pan Systems Pyongyang direktors. Pan Systems Pyongyang Savienība ir iekļāvusi sarakstā par palīdzību izvairīties no Apvienoto Nāciju Organizācijas Drošības padomes uzliktajām sankcijām, mēģinot pārdot ieročus un saistītus materiālus Eritrejai. Pan Systems arī atrodas Galvenā izlūkošanas biroja kontrolē un rīkojas tā vārdā; minēto biroju Apvienoto Nāciju Organizācija ir iekļāvusi sarakstā.

                     11.

                        PYON Won Gun

                     Dzimšanas datums: 13.3.1968.
                     Dzimšanas vieta: S. Phyongan

                     Dienesta pases numurs: 836220035
                     Pases Nr.: 290220142

                     22.1.2018.

                        Glocom, Pan Systems Pyongyang pastkastītes uzņēmuma, direktors. Pan Systems Pyongyang Savienība ir iekļāvusi sarakstā par palīdzību izvairīties no Apvienoto Nāciju Organizācijas Drošības padomes uzliktajām sankcijām, mēģinot pārdot ieročus un saistītus materiālus Eritrejai. Pan Systems arī atrodas Galvenā izlūkošanas biroja kontrolē un rīkojas tā vārdā; minēto biroju Apvienoto Nāciju Organizācija ir iekļāvusi sarakstā.

                        Glocom reklamē radiosakaru iekārtas militārajām un paramilitārajām organizācijām.
                     ANO ekspertu grupa Pyon Won Gun arī identificējusi kā KTDR valstspiederīgo, kas darbojas Pan Systems Pyongyang.

                     12.

                        PAE Won Chol

                     Dzimšanas datums: 30.8.1969.
                     Dzimšanas vieta: Pyongyang

                     Diplomātiskās pases numurs: 654310150

                     22.1.2018.

                     ANO ekspertu grupa Pae Won Chol ir identificējusi kā KTDR valstspiederīgo, kas darbojas Pan Systems Pyongyang. Pan Systems Pyongyang Savienība ir iekļāvusi sarakstā par palīdzību izvairīties no Apvienoto Nāciju Organizācijas Drošības padomes uzliktajām sankcijām, mēģinot pārdot ieročus un saistītus materiālus Eritrejai. Pan Systems arī atrodas Galvenā izlūkošanas biroja kontrolē un rīkojas tā vārdā; minēto biroju Apvienoto Nāciju Organizācija ir iekļāvusi sarakstā.

                     13.

                        RI Sin Song

                     22.1.2018.

                     ANO ekspertu grupa Ri Sin Song ir identificējusi kā KTDR valstspiederīgo, kas darbojas Pan Systems Pyongyang. Pan Systems Pyongyang Savienība ir iekļāvusi sarakstā par palīdzību izvairīties no Apvienoto Nāciju Organizācijas Drošības padomes uzliktajām sankcijām, mēģinot pārdot ieročus un saistītus materiālus Eritrejai. Pan Systems arī atrodas Galvenā izlūkošanas biroja kontrolē un rīkojas tā vārdā; minēto biroju Apvienoto Nāciju Organizācija ir iekļāvusi sarakstā.

                     14.

                        KIM Sung Su

                     22.1.2018.

                     ANO ekspertu grupa Kim Sung Su identificējusi kā Pan Systems Pyongyang pārstāvi Ķīnā. Pan Systems Pyongyang Savienība ir iekļāvusi sarakstā par palīdzību izvairīties no Apvienoto Nāciju Organizācijas Drošības padomes uzliktajām sankcijām, mēģinot pārdot ieročus un saistītus materiālus Eritrejai. Pan Systems arī atrodas Galvenā izlūkošanas biroja kontrolē un rīkojas tā vārdā; minēto biroju Apvienoto Nāciju Organizācija ir iekļāvusi sarakstā.

                     15.

                        KIM Pyong Chol

                     22.1.2018.

                     ANO ekspertu grupa Kim Pyong Chol ir identificējusi kā KTDR valstspiederīgo, kas darbojas Pan Systems Pyongyang. Pan Systems Pyongyang Savienība ir iekļāvusi sarakstā par palīdzību izvairīties no Apvienoto Nāciju Organizācijas Drošības padomes uzliktajām sankcijām, mēģinot pārdot ieročus un saistītus materiālus Eritrejai. Pan Systems arī atrodas Galvenā izlūkošanas biroja kontrolē un rīkojas tā vārdā; minēto biroju Apvienoto Nāciju Organizācija ir iekļāvusi sarakstā.

                     16.

                        CHOE Kwang Su

                     Trešais sekretārs KTDR vēstniecībā Dienvidāfrikā
                     Dzimšanas datums: 20.4.1955.
                     Pases Nr.: 381210143 (derīga līdz: 3.6.2016.)

                     22.1.2018.

                     ANO ekspertu grupa Choe Kwang Su identificējusi kā Haegeumgang Trading Company pārstāvi. Šajā amatā Choe Kwang Su parakstīja KTDR un Mozambikas militārās sadarbības līgumu, pārkāpjot Apvienoto Nāciju Organizācijas Drošības padomes rezolūcijās paredzētos aizliegumus. Līgums attiecās uz ieroču un ar ieročiem saistītu materiālu piegādi uzņēmumam Monte Binga, kas ir Mozambikas valdības kontrolē.

                     17.

                        PAK In Su

                     jeb Daniel Pak

                     Dzimšanas datums: 22.5.1957.
                     Dzimšanas vieta: N. Hamgyong

                     Diplomātiskās pases numurs: 290221242

                     22.1.2018.

                     ANO ekspertu grupa Pak In Su ir identificējusi kā personu, kas iesaistīta darbībās saistībā ar ogļu tirdzniecību no KTDR Malaizijā, pārkāpjot Apvienoto Nāciju Organizācijas Drošības padomes rezolūcijās paredzētos aizliegumus.

                     18.

                        SON Young-Nam

                     Pirmais sekretārs KTDR vēstniecībā Bangladešā

                     22.1.2018.

                     ANO ekspertu grupa Son Young-Nam ir identificējusi kā personu, kas iesaistīta zelta un citu priekšmetu kontrabandā uz KTDR, pārkāpjot Apvienoto Nāciju Organizācijas Drošības padomes rezolūcijās paredzētos aizliegumus.”


title: Komisijas Īstenošanas regula (ES) 2018/99 (2018. gada 22. janvāris), ar ko groza Īstenošanas regulu (ES) 2015/2378 attiecībā uz automātiskās informācijas apmaiņas efektivitātes ikgadējā izvērtējuma paziņošanas formu un nosacījumiem un statistikas datu sarakstu, ko dalībvalstis iesniedz, lai izvērtētu Padomes Direktīvu 2011/16/ES

text:
               23.1.2018

               LV

               Eiropas Savienības Oficiālais Vēstnesis

               L 17/29

         KOMISIJAS ĪSTENOŠANAS REGULA (ES) 2018/99
   (2018. gada 22. janvāris),
   ar ko groza Īstenošanas regulu (ES) 2015/2378 attiecībā uz automātiskās informācijas apmaiņas efektivitātes ikgadējā izvērtējuma paziņošanas formu un nosacījumiem un statistikas datu sarakstu, ko dalībvalstis iesniedz, lai izvērtētu Padomes Direktīvu 2011/16/ES
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2011. gada 15. februāra Direktīvu 2011/16/ES par administratīvu sadarbību nodokļu jomā un ar ko atceļ Direktīvu 77/799/EEK (1) un jo īpaši tās 23. panta 3. un 4. punktu,
   tā kā:

               (1)

               Direktīvas 2011/16/ES 23. panta 3. punktā noteikts, ka dalībvalstis paziņo Komisijai automātiskās informācijas apmaiņas efektivitātes ikgadēju izvērtējumu.

               (2)

               Direktīvas 2011/16/ES 23. panta 4. punktā noteikts, ka minētās direktīvas izvērtēšanai dalībvalstis iesniedz statistikas datu sarakstu.

               (3)

               Sarakstā nav ietverti statistikas dati par obligāto informācijas apmaiņu atbilstoši Direktīvas 2011/16/ES 8.a pantam, jo šādus datus Komisija apkopo no centrālā direktorija, kas izveidots atbilstoši Direktīvas 2011/16/ES 21. panta 5. punktam.

               (4)

               Tādēļ Komisijas Īstenošanas regula (ES) 2015/2378 (2) būtu attiecīgi jāgroza.

               (5)

               Šajā regulā paredzētie pasākumi ir saskaņā ar atzinumu, ko sniegusi Administratīvās sadarbības komiteja nodokļu jautājumos,

         IR PIEŅĒMUSI ŠO REGULU.
   1. pants
   Grozījumi Īstenošanas regulā (ES) 2015/2378
   Īstenošanas regulu (ES) 2015/2378 groza šādi:

               1)

               regulā iekļauj šādu 2.c un 2.d pantu:
               “2.c pants
               Ikgadējā izvērtējuma paziņošanas forma un nosacījumi
               1.   Šīs regulas VIII pielikumā noteikta automātiskās informācijas apmaiņas efektivitātes ikgadējā izvērtējuma un sasniegto praktisko rezultātu paziņošanas veidlapa atbilstoši Direktīvas 2011/16/ES 23. panta 3. punktam.
               2.   Dalībvalstis katru gadu līdz 1. aprīlim elektroniski paziņo Komisijai ikgadējo izvērtējumu, izmantojot 1. punktā minēto veidlapu. Izvērtējums aptver iepriekšējā kalendārā gada periodu.
               2.d pants
               Statistikas datu saraksts
               1.   Šīs regulas IX pielikumā noteikts to statistikas datu saraksts, kas atbilstoši Direktīvas 2011/16/ES 23. panta 4. punktam nepieciešami visām citām administratīvās sadarbības formām, kas nav obligātā automātiskā informācijas apmaiņa.
               Šīs regulas X pielikumā noteikts to statistikas datu saraksts, kas atbilstoši Direktīvas 2011/16/ES 8. panta 1. punktam nepieciešami obligātajai automātiskajai informācijas apmaiņai.
               Šīs regulas XI pielikumā noteikts to statistikas datu saraksts, kas atbilstoši Direktīvas 2011/16/ES 8. panta 3.a punktam nepieciešami obligātajai automātiskajai informācijas apmaiņai.
               Šīs regulas XII pielikumā noteikts to statistikas datu saraksts, kas atbilstoši Direktīvas 2011/16/ES 8.aa pantam nepieciešami obligātajai automātiskajai informācijas apmaiņai.
               2.   Dalībvalstis katru gadu līdz 1. aprīlim Komisijai elektroniskā veidā paziņo statistikas datus par visām administratīvās sadarbības formām, kas nav obligātā automātiskā informācijas apmaiņa, iepriekšējā kalendārajā gadā saskaņā ar sarakstu IX pielikumā.
               3.   Dalībvalstis katru gadu līdz 1. novembrim Komisijai elektroniski paziņo statistikas datus par obligāto automātisko informācijas apmaiņu saskaņā ar sarakstu X, XI un XII pielikumā.”;

               2)

               regulai pievieno VIII, IX, X, XI un XII pielikumu, kā noteikts šīs regulas pielikumā.

         2. pants
   Stāšanās spēkā un piemērošana
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 22. janvārī

            Komisijas vārdā –

            priekšsēdētājs

         Jean-Claude JUNCKER

      (1)  OV L 64, 11.3.2011., 1. lpp.

      (2)  Komisijas 2015. gada 15. decembra Īstenošanas regula (ES) 2015/2378, ar ko nosaka sīki izstrādātu kārtību, kā īstenot atsevišķus noteikumus Padomes Direktīvā 2011/16/ES par administratīvu sadarbību nodokļu jomā, un atceļ Īstenošanas regulu (ES) Nr. 1156/2012 (OV L 332, 18.12.2015., 19. lpp.).

      PIELIKUMS
      Īstenošanas regulai (ES) 2015/2378 pievieno šādus pielikumus:
      “
            VIII PIELIKUMS

               Veidlapa, kas minēta 2.c pantā

            Veidlapa, ko izmanto paziņošanai atbilstoši Direktīvas 2011/16/ES 23. panta 3. punktam, ietver šādu informāciju:

                        —

                        Tās dalībvalsts identifikācija, kura atbild uz anketas jautājumiem

                        —

                        Informācijas pieejamība dalībvalstī

                        —

                        Uzraudzība, vai atbilstoši 14. panta 2. punktam reizi gadā nosūtītas divpusējas atsauksmes

                        —

                        Automātiskās informācijas apmaiņas efektivitāte:

                                    —

                                    Saņemtās informācijas apstrāde un svarīgākās vispārēja rakstura tehniskās (IT) problēmas, kas radušās

                                    —

                                    Tās saņemtās informācijas kvalitāte, kurā identificēti saņēmēji/personas; Problēmas, kas saistītas ar saņemtās informācijas saturu, un attiecīgi ierosinājumi

                                    —

                                    Tādas informācijas izmantošana un efektivitāte, ko izmanto saistību izpildes mērķiem, ieskaitot informācijas lietderību principā; faktiskā un turpmāka informācijas izmantošana; informācijas izmantošana dalījumā pa nodokļu jomām; administratīvā sadarbība, kuru veicina saņemtās informācijas izmantošana

                                    —

                                    Sasniegtie praktiskie rezultāti, kuros ietverts kopējais rezultāts (ieskaitot īpašos projektus); īpašo projektu konkrētie rezultāti; automātiskās informācijas apmaiņas (AIA) izstrādes un īstenošanas administratīvās un citas attiecīgās izmaksas; atkārtotu AIA operāciju administratīvās izmaksas; citas attiecīgās izmaksas, kas saistītas ar nodokļu saistību izpildi; pozitīva un negatīva pieredze; svarīgākie aspekti, kas izraisījuši tiesu lietas un tiesvedību

                                    —

                                    Cik veiksmīgi pildīts pienākums paziņot attiecīgajām dalībvalstīm pārskatus par katru valsti (no citu dalībvalstu nodokļu iestādēm saņemto pārskatu par katru valsti skaits/no citu dalībvalstu nodokļu iestādēm saņemamo pārskatu par katru valsti skaits)

                                    —

                                    Kādā mērā ziņošanas vienības pildījušas pienākumu sniegt pārskatus par katru valsti (saņemto pārskatu par katru valsti skaits/saņemamo pārskatu par katru valsti skaits)

                                    —

                                    Saraksts ar visām jurisdikcijām, kurās ziņošanas vienību, kas atrodas ES, galīgie mātesuzņēmumi ir rezidenti, bet kurās pilnīgi pārskati nav iesniegti vai nav notikusi apmaiņa ar tiem.

            IX PIELIKUMS

               Saraksts, kas minēts 2.d pantā

            Direktīvas 2011/16/ES 23. panta 4. punktā minētie statistikas dati, kas nepieciešami administratīvās sadarbības veidlapām, izņemot obligāto automātisko informācijas apmaiņu, ietver šādu informāciju:

                        —

                        Dalībvalsts identifikācija

                        —

                        Gads

                        —

                        A daļa. Statistikas dati par informācijas apmaiņu, dalījumā pa dalībvalstīm

                                    —

                                    par informācijas apmaiņu pēc pieprasījuma (Direktīvas 2011/16/ES 5., 6. un 7. pants)

                                                —

                                                Nosūtīto pieprasījumu skaits

                                                —

                                                Saņemto atbilžu skaits

                                                —

                                                Sešu mēnešu laikā saņemto pilnīgo atbilžu skaits

                                                —

                                                To atbilžu skaits, par kurām (daļēja vai pilnīga) informācija saņemta divu mēnešu laikā

                                                —

                                                Saņemto pieprasījumu skaits

                                                —

                                                Nosūtīto atbilžu skaits

                                                —

                                                Atteikumu skaits, kas pamatoti ar Direktīvas 2011/16/ES 17. pantu

                                    —

                                    par spontānu informācijas apmaiņu (Direktīvas 2011/16/ES 9. un 10. pants)

                                                —

                                                Nosūtīto spontāno informācijas apmaiņu skaits

                                                —

                                                Saņemto spontāno informācijas apmaiņu skaits/nosūtīto pārrobežu nolēmumu skaits

                                                —

                                                Nosūtīto pārrobežu nolēmumu skaits

                                                —

                                                Saņemto pārrobežu nolēmumu skaits

                                                —

                                                Nosūtīto iepriekšēju vienošanos par cenas noteikšanu skaits

                                                —

                                                Saņemto iepriekšēju vienošanos par cenas noteikšanu skaits

                        —

                        B daļa. Statistikas dati par citām administratīvās sadarbības formām

                                    —

                                    par atrašanos administratīvajos birojos un līdzdalību administratīvajās procedūrās (Direktīvas 2011/16/ES 11. pants)

                                                —

                                                Gadījumu skaits, kad bijusi atrašanās administratīvajos birojos un notikusi līdzdalība administratīvajās procedūrās

                                    —

                                    par vienlaicīgām pārbaudēm (Direktīvas 2011/16/ES 12. pants)

                                                —

                                                Vienlaicīgo pārbaužu skaits, kuras dalībvalsts sākusi

                                                —

                                                Vienlaicīgo pārbaužu skaits, kurās dalībvalsts piedalījusies

                                    —

                                    par paziņojuma pieprasījumiem (Direktīvas 2011/16/ES 13. pants)

                                                —

                                                Nosūtīto paziņojuma pieprasījumu skaits

                                                —

                                                Saņemto paziņojuma pieprasījumu skaits

                                    —

                                    par atsauksmēm (Direktīvas 2011/16/ES 14. pants)

                                                —

                                                Nosūtīto pieprasījumu sniegt atsauksmi skaits

                                                —

                                                Saņemto atsauksmju skaits

                                                —

                                                Saņemto pieprasījumu sniegt atsauksmi skaits

                                                —

                                                Nosūtīto atsauksmju skaits

                        —

                        C daļa. Statistikas dati par aplēstajiem papildu ieņēmumiem vai par uzlikto nodokļu pieaugumu administratīvās sadarbības dēļ (Šajā daļā informācijas sniegšana ir brīvprātīga.)

                                    —

                                    Informācijas apmaiņas pēc pieprasījuma dēļ

                                    —

                                    Spontānas informācijas apmaiņas dēļ

                                    —

                                    Vienlaicīgu pārbaužu dēļ

                                    —

                                    Kopskaits un gadījumu skaits

            X PIELIKUMS

               Saraksts, kas minēts 2.d pantā

            Statistikas dati, kas atbilstoši Direktīvas 2011/16/ES 23. panta 4. punktam nepieciešami obligātajai automātiskajai informācijas apmaiņai par minētās direktīvas 8. panta 1. punktā minētajām ienākumu un kapitāla kategorijām, ietver šādu informāciju:

                        —

                        par visām ienākumu un kapitāla kategorijām, kas minētas Direktīvas 2011/16/ES 8. panta 1. punktā: statistikas dati par ziņojumu un nodokļu maksātāju,

                        —

                        gadījumā, ja ir ienākumi no nodarbinātības vai direktora atalgojuma: statistikas dati par ziņojumu un saņēmēju, ziņojumu un maksātāju, saņēmēju un attiecību veidu, maksātāju un attiecību veidu, saņēmēju un ienākumiem,

                        —

                        pensiju gadījumā: statistikas dati par ziņojumu un saņēmēju, ziņojumu un maksātāju, saņēmēju, maksātāju, shēmu un ienākumiem,

                        —

                        dzīvības apdrošināšanas produktu gadījumā: statistikas dati par ziņojumu un principiem, pamatstratēģiju, gadījumiem,

                        —

                        gadījumā, ja ir īpašumtiesības un ienākumi no nekustamā īpašuma: statistikas dati par ziņojumu un personu, personām kopumā, īpašumu skaitu un vērtību, darījumu skaitu un vērtību, aizdevumu skaitu un vērtību, no tiesībām izrietošo ienākumu skaits un vērtība,

                        —

                        statusa ziņojumu gadījumā: statistikas dati par statusa ziņojumu, statusa ziņojuma kļūdu,

                        —

                        gadījumā, kad ziņojumos datu nav: statistikas dati par ziņojumiem, kuros datu nav.

            XI PIELIKUMS

               Saraksts, kas minēts 2.d pantā

            Statistikas dati, kas saskaņā ar Direktīvas 2011/16/ES 8. panta 3.a punktu nepieciešami obligātajai automātiskajai informācijas apmaiņai, atbilstoši minētās direktīvas 23. panta 4. punktam ietver šādu informāciju:

                        —

                        ziņojumi: statistikas dati par izcelsmes valsti un galamērķa valsti, reģistrēto ierakstu kopskaits, maksājumu kopsumma,

                        —

                        izcelsmes valsts: statistikas dati par finanšu iestādēm, kas sniedz ziņojumus, maksājumu kopsumma,

                        —

                        unikālie konti: statistikas dati par konta turētāju skaitu, maksājumu kategoriju, summu dalījumā pa maksājumu kategorijām,

                        —

                        konti: statistikas dati par konta turētāja veidu, konta turētāja nodokļa maksātāja identifikācijas numurs vai tam līdzvērtīgs numurs, konta turētāja rezidences vietas valsts, fiziska persona kā konta turētājs, slēgts konts, neaktīvs konts,

                        —

                        konta turētāji: statistikas dati par kontrolējošās personas veidu, kontrolējošās personas nodokļa maksātāja identifikācijas numurs vai tam līdzvērtīgs numurs, kontrolējošās personas rezidences vietas valsti, fiziska persona kā kontrolējošā persona.

            XII PIELIKUMS

               Saraksts, kas minēts 2.d pantā

            Statistikas dati, kas saskaņā ar Direktīvas 2011/16/ES 8.aa pantu nepieciešami obligātajai automātiskajai informācijas apmaiņai, atbilstoši minētās direktīvas 23. panta 4. punktam ietver šādu informāciju:

                        —

                        pārskatu par katru valsti skaits, kas saņemti no sastāvā esošām vienībām,

                        —

                        pārskatu par katru valsti skaits, kurus sniedz sastāvā esošas vienības, bet kuri sniegti daļēji vai nav sniegti vispār, dalījumā pa galīgo mātesuzņēmumu jurisdikcijām,

                        —

                        pārskatu par katru valsti skaits, kas saņemti no visām pārējām dalībvalstīm,

                        —

                        pārskatu par katru valsti skaits, kas saņemami, bet nav saņemti no visām pārējām dalībvalstīm,

                        —

                        pārskatu par katru valsti skaits, kas nosūtīti visām pārējām dalībvalstīm.

                  ”


title: Komisijas Īstenošanas regula (ES) 2018/95 (2018. gada 9. janvāris) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Slavonski med” (ACVN))

text:
               23.1.2018

               LV

               Eiropas Savienības Oficiālais Vēstnesis

               L 17/9

         KOMISIJAS ĪSTENOŠANAS REGULA (ES) 2018/95
   (2018. gada 9. janvāris)
   par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Slavonski med” (ACVN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Saskaņā ar Regulas (ES) Nr. 1151/2012 50. panta 2. punkta a) apakšpunktu Horvātijas pieteikums, kurā lūgts reģistrēt nosaukumu “Slavonski med”, ir publicēts Eiropas Savienības Oficiālajā Vēstnesī
                   (2).

               (2)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc nosaukums “Slavonski med” būtu jāreģistrē,

         IR PIEŅĒMUSI ŠO REGULU.
   1. pants
   Nosaukums “Slavonski med” (ACVN) ar šo tiek ierakstīts reģistrā.
   Pirmajā daļā minētais nosaukums apzīmē produktu, kas pieder pie 1.4. grupas “Citi dzīvnieku izcelsmes produkti (olas, medus, dažādi piena produkti, izņemot sviestu u. c.)” saskaņā ar Komisijas Īstenošanas regulas (ES) Nr. 668/2014 (3) XI pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 9. janvārī

            Komisijas

            un tās priekšsēdētāja vārdā –

            Komisijas loceklis

         Phil HOGAN

      (1)  OV L 343, 14.12.2012., 1. lpp.

      (2)  OV C 292, 2.9.2017., 7. lpp.

      (3)  Komisijas 2014. gada 13. jūnija Īstenošanas regula (ES) Nr. 668/2014, ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).


title: Komisijas Īstenošanas regula (ES) 2018/106 (2018. gada 10. janvāris), ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Saint-Nectaire” (ACVN))

text:
               24.1.2018

               LV

               Eiropas Savienības Oficiālais Vēstnesis

               L 19/3

         KOMISIJAS ĪSTENOŠANAS REGULA (ES) 2018/106
   (2018. gada 10. janvāris),
   ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Saint-Nectaire” (ACVN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Francijas pieteikumu specifikācijas grozījuma apstiprināšanai attiecībā uz aizsargāto cilmes vietas nosaukumu “Saint-Nectaire”, kas reģistrēts saskaņā ar Komisijas Regulu (EK) Nr. 1107/96 (2), kura grozīta ar Regulu (ES) 2015/1003 (3).

               (2)

               Francijas iestādes ar 2017. gada 7. marta vēstuli paziņoja Komisijai, ka saskaņā ar Regulas (ES) Nr. 1151/2012 15. panta 4. punktu diviem Francijā reģistrētiem uzņēmumiem, kas izpildījuši minētā panta nosacījumus atbilstīgi 2017. gada 15. februāra lēmumam par aizsargāto cilmes vietas nosaukumu “Saint-Nectaire”, kurš publicēts Francijas Republikas Oficiālā Vēstneša (Journal Officiel de la République française) 2017. gada 23. februāra numurā, ir piešķirts pārejas laiks, kas beidzas 2021. gada 31. decembrī. Valsts iebildumu procedūras laikā šie uzņēmumi, kuri likumīgi tirgojuši “Saint Nectaire” nepārtraukti vismaz piecus gadus pirms pieteikuma iesniegšanas, iesniedza iebildumu, kas attiecas uz ganību noslodzi uz hektāru galvenās lopbarības platības saimniecībās, proti, noslodzes samazinājumu no 1,4 uz 1,3 ganāmpulka vienībām uz hektāru. Minētie uzņēmumi ir GAEC Noilhat, Noilhat 63690 Tauves un GAEC de l'Eau verte, Lamur, 63113 Picherande.

               (3)

               Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī
                   (4).

               (4)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

         IR PIEŅĒMUSI ŠO REGULU.
   1. pants
   Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu “Saint-Nectaire” (ACVN).
   2. pants
   Uz aizsardzību, kas piešķirta saskaņā ar 1. pantu, attiecas pārejas laiks, kuru Francija, ņemot vērā 2017. gada 15. februāra lēmumu par aizsargāto cilmes vietas nosaukumu “Saint-Nectaire”, kas publicēts Francijas Republikas Oficiālā Vēstneša (Journal Officiel de la République française) 2017. gada 23. februāra numurā, ir saskaņā ar Regulas (ES) Nr. 1151/2012 15. panta 4. punktu piešķīrusi uzņēmumiem, kuri atbilst minētā panta nosacījumiem.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 10. janvārī

            Komisijas

            un tās priekšsēdētāja vārdā –

            Komisijas loceklis

         Phil HOGAN

      (1)  OV L 343, 14.12.2012., 1. lpp.

      (2)  Komisijas 1996. gada 12. jūnija Regula (EK) Nr. 1107/96 par ģeogrāfiskās izcelsmes norāžu un cilmes vietu nosaukumu reģistrāciju saskaņā ar procedūru, kas izklāstīta Padomes Regulas (EEK) Nr. 2081/92 17. pantā (OV L 148, 21.6.1996., 1. lpp.).

      (3)  Komisijas 2015. gada 22. jūnija Īstenošanas regula (ES) 2015/1003, ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Saint-Nectaire (ACVN)) (OV L 161, 26.6.2015., 6. lpp.).

      (4)  OV C 299, 9.9.2017., 7. lpp.


title: Komisijas Īstenošanas regula (ES) 2018/107 (2018. gada 12. janvāris) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Jajca izpod Kamniških planin” (AĢIN))

text:
               24.1.2018

               LV

               Eiropas Savienības Oficiālais Vēstnesis

               L 19/5

         KOMISIJAS ĪSTENOŠANAS REGULA (ES) 2018/107
   (2018. gada 12. janvāris)
   par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Jajca izpod Kamniških planin” (AĢIN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Saskaņā ar Regulas (ES) Nr. 1151/2012 50. panta 2. punkta a) apakšpunktu Slovēnijas pieteikums, kurā lūgts reģistrēt nosaukumu “Jajca izpod Kamniških planin”, ir publicēts Eiropas Savienības Oficiālajā Vēstnesī
                   (2).

               (2)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc nosaukums “Jajca izpod Kamniških planin” būtu jāreģistrē,

         IR PIEŅĒMUSI ŠO REGULU.
   1. pants
   Nosaukums “Jajca izpod Kamniških planin” (AĢIN) ar šo tiek ierakstīts reģistrā.
   Pirmajā daļā minētais nosaukums apzīmē produktu, kas pieder pie 1.4. grupas “Citi dzīvnieku izcelsmes produkti (olas, medus, dažādi piena produkti, izņemot sviestu u. c.)” saskaņā ar Komisijas Īstenošanas regulas (ES) Nr. 668/2014 (3) XI pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 12. janvārī

            Komisijas

            un tās priekšsēdētāja vārdā –

            Komisijas loceklis

         Phil HOGAN

      (1)  OV L 343, 14.12.2012., 1. lpp.

      (2)  OV C 296, 7.9.2017., 20. lpp.

      (3)  Komisijas 2014. gada 13. jūnija Īstenošanas regula (ES) Nr. 668/2014, ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).


title: Komisijas Īstenošanas regula (ES) 2018/112 (2018. gada 24. janvāris), ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū atjauno zema riska darbīgās vielas laminarīna apstiprinājumu un groza Komisijas Īstenošanas regulas (ES) Nr. 540/2011 pielikumu (Dokuments attiecas uz EEZ. )

text:
               25.1.2018

               LV

               Eiropas Savienības Oficiālais Vēstnesis

               L 20/3

         KOMISIJAS ĪSTENOŠANAS REGULA (ES) 2018/112
   (2018. gada 24. janvāris),
   ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū atjauno zema riska darbīgās vielas laminarīna apstiprinājumu un groza Komisijas Īstenošanas regulas (ES) Nr. 540/2011 pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 22. panta 1. punktu saistībā ar 20. panta 1. punktu,
   tā kā:

               (1)

               Komisijas Direktīva 2005/3/EK (2) laminarīnu kā darbīgo vielu iekļāva Padomes Direktīvas 91/414/EEK (3) I pielikumā.

               (2)

               Darbīgās vielas, kas ietvertas Direktīvas 91/414/EEK I pielikumā, tiek uzskatītas par apstiprinātām atbilstoši Regulai (EK) Nr. 1107/2009 un ir norādītas Komisijas Īstenošanas regulas (ES) Nr. 540/2011 (4) pielikuma A daļas sarakstā.

               (3)

               Darbīgās vielas laminarīna apstiprinājums, kas norādīts Īstenošanas regulas (ES) Nr. 540/2011 pielikuma A daļā, zaudē spēku 2018. gada 31. jūlijā.

               (4)

               Komisijas Īstenošanas regulas (ES) Nr. 844/2012 (5) 1. panta norādītajā laikposmā saskaņā ar minētā panta noteikumiem tika iesniegts pieteikums uz laminarīna apstiprinājuma atjaunošanu.

               (5)

               Pieteikuma iesniedzējs iesniedza papildu dokumentāciju, kas ir prasīta saskaņā ar Īstenošanas regulas (ES) Nr. 844/2012 6. pantu. Ziņotāja dalībvalsts konstatēja, ka pieteikums ir pilnīgs.

               (6)

               Ziņotāja dalībvalsts, apspriežoties ar otru ziņotāju dalībvalsti, sagatavoja atjaunošanas novērtējuma ziņojumu, ko 2016. gada 22. aprīlī iesniedza Eiropas Pārtikas nekaitīguma iestādei (“Iestāde”) un Komisijai.

               (7)

               Iestāde atjaunošanas novērtējuma ziņojumu nosūtīja pieteikuma iesniedzējam un dalībvalstīm komentāru sniegšanai un saņemtos apsvērumus nosūtīja Komisijai. Turklāt tā publiskoja papildu kopsavilkuma dokumentāciju.

               (8)

               2017. gada 3. maijā Iestāde nosūtīja Komisijai secinājumu (6) par to, vai sagaidāms, ka darbīgā viela laminarīns atbildīs Regulas (EK) Nr. 1107/2009 4. pantā noteiktajiem apstiprināšanas kritērijiem. 2017. gada 5. oktobrī Komisija Augu, dzīvnieku, pārtikas aprites un dzīvnieku barības pastāvīgajai komitejai iesniedza ziņojuma projektu par laminarīna apstiprinājuma atjaunošanu.

               (9)

               Pieteikuma iesniedzējam tika dota iespēja par apstiprinājuma atjaunošanas ziņojumu iesniegt komentārus.

               (10)

               Par vismaz viena laminarīnu saturoša augu aizsardzības līdzekļa vienu vai vairākiem reprezentatīviem lietojumiem ir konstatēts, ka Regulas (EK) Nr. 1107/2009 4. pantā noteiktie apstiprināšanas kritēriji ir izpildīti. Tādēļ laminarīna apstiprinājums būtu jāatjauno.

               (11)

               Laminarīna apstiprinājuma atjaunošanas riska novērtējums balstās tikai uz nedaudziem reprezentatīviem lietojumiem, bet tas tomēr neierobežo lietojumus, kādiem laminarīnu saturoši augu aizsardzības līdzekļi var tikt atļauti. Tāpēc ierobežojumu, kas minēto vielu atļauj lietot tikai par kultūraugu pašaizsardzības mehānismu izraisītāju, ir lietderīgi atcelt.

               (12)

               Komisija turklāt uzskata, ka, balstoties uz Regulas (EK) Nr. 1107/2009 22. pantu, laminarīns ir zema riska darbīgā viela (ar zemu kaitīguma pakāpi). Laminarīns nav viela, kas izraisa bažas, un atbilst Regulas (EK) Nr. 1107/2009 II pielikuma 5. punkta nosacījumiem. Laminarīns ir brūnaļģēs sastopams polisaharīds, kas vidē rodas dabiski. Gaidāms, ka papildu eksponētība, ko cilvēkam, dzīvniekiem un videi radīs ar Regulu (EK) Nr. 1107/2009 apstiprinātie lietojumi, būs niecīga salīdzinājumā ar eksponētību dabā.

               (13)

               Tādēļ ir lietderīgi atjaunot laminarīna kā zema riska vielas apstiprinājumu.

               (14)

               Saskaņā ar Regulas (EK) Nr. 1107/2009 20. panta 3. punktu saistībā ar tās 13. panta 4. punktu būtu attiecīgi jāgroza Īstenošanas regulas (ES) Nr. 540/2011 pielikums.

               (15)

               Komisijas Īstenošanas regula (ES) 2017/841 (7) laminarīna apstiprinājuma termiņu pagarināja, lai atjaunošanas procedūru varētu pabeigt pirms vielas apstiprinājuma termiņa beigām. Tomēr, ņemot vērā to, ka lēmums par atjaunošanu ir pieņemts pirms pagarinātā termiņa beigām, šī regula būtu jāpiemēro no 2018. gada 1. marta.

               (16)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Darbīgās vielas apstiprinājuma atjaunošana
   Zema riska darbīgās vielas laminarīna apstiprinājumu atjauno saskaņā ar I pielikumu.
   2. pants
   Īstenošanas regulas (ES) Nr. 540/2011 grozījumi
   Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
   3. pants
   Stāšanās spēkā un piemērošanas diena
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2018. gada 1. marta.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 24. janvārī

            Komisijas vārdā –

            priekšsēdētājs

         Jean-Claude JUNCKER

      (1)  OV L 309, 24.11.2009., 1. lpp.

      (2)  Komisijas 2005. gada 19. janvāra Direktīva 2005/3/EK, ar ko groza Padomes Direktīvu 91/414/EEK, iekļaujot kā aktīvās vielas imazosulfuronu, laminarīnu, metoksifenozīdu un s-metolahloru (OV L 20, 22.1.2005., 19. lpp.).

      (3)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).

      (4)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

      (5)  Komisijas 2012. gada 18. septembra Īstenošanas regula (ES) Nr. 844/2012, ar ko nosaka noteikumus, kas vajadzīgi darbīgo vielu apstiprinājumu atjaunošanas procedūras īstenošanai, kā paredzēts Eiropas Parlamenta un Padomes Regulā (EK) Nr. 1107/2009 par augu aizsardzības līdzekļu laišanu tirgū (OV L 252, 19.9.2012., 26. lpp.).

      (6)  EFSA Journal (2014); 12(10):3868.

      (7)  Komisijas 2017. gada 17. maija Īstenošanas regula (ES) 2017/841, ar ko Īstenošanas regulu (ES) Nr. 540/2011 groza attiecībā uz apstiprinājuma perioda pagarināšanu darbīgajām vielām acetamiprīdam, alfa cipermetrīnam, Ampelomyces quisqualis celmam AQ 10, benalaksilam, bentazonam, bifenazātam, bromoksinilam, karfentrazonetilam, hlorprofāmam, ciazofamīdam, desmedifamam, dikvatam, DPX KE 459 (flupirsulfuronmetilam), etoksazolam, famoksadonam, fenamidonam, flumioksazīnam, foramsulfuronam, Gliocladium catenulatum celmam: J1446, imazamoksam, imazosulfuronam, izoksaflutolam, laminarīnam, metalaksilam-M, metoksifenozīdam, milbemektīnam, oksasulfuronam, pendimetalīnam, fenmedifāmam, pimetrozīnam, S-metolahloram un trifloksistrobīnam (OV L 125, 18.5.2017., 12. lpp.).

      I PIELIKUMS

                  Parastais nosaukums, identifikācijas numuri

                     IUPAC nosaukums

                  Tīrība (1)

                  Apstiprināšanas datums

                  Apstiprinājuma termiņa beigas

                  Īpaši noteikumi

                  Laminarīns

                     CAS Nr. 9008-22-4

                     CIPAC Nr. 671

                  (1→3)-β-D-glikāns
                  (saskaņā ar IUPAC un IUB Bioķīmiskās nomenklatūras apvienotās komisijas datiem)

                  ≥ 860 g/kg sausnā (TC)

                  2018. gada 1. marts

                  2033. gada 28. februāris

                  Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā apstiprinājuma atjaunošanas ziņojumā par laminarīnu ietvertos secinājumus, un jo īpaši ziņojuma I un II papildinājumu.
                  Lietošanas nosacījumos vajadzības gadījumā ietver riska mazināšanas pasākumus.

         (1)  Sīkāka informācija par darbīgās vielas identitāti un tās specifikācija sniegtas pārskata ziņojumā.

      II PIELIKUMS
      Īstenošanas regulas (ES) Nr. 540/2011 pielikumu groza šādi:

                  1)

                  pielikuma A daļā svītro 95. ierakstu par laminarīnu;

                  2)

                  D daļai pievieno šādu ierakstu:

                     Numurs

                     Parastais nosaukums, identifikācijas numuri

                        IUPAC nosaukums

                     Tīrība (1)

                     Apstiprināšanas datums

                     Apstiprinājuma termiņa beigas

                     Īpaši noteikumi

                     “12

                     Laminarīns

                        CAS Nr. 9008-22-4

                        CIPAC Nr. 671

                     (1→3)-β-D-glikāns
                     (saskaņā ar IUPAC un IUB Bioķīmiskās nomenklatūras apvienotās komisijas datiem)

                     ≥ 860 g/kg sausnā (TC)

                     2018. gada 1. marts

                     2033. gada 28. februāris

                     Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā apstiprinājuma atjaunošanas ziņojumā par laminarīnu ietvertos secinājumus, un jo īpaši ziņojuma I un II papildinājumu.
                     Lietošanas nosacījumos vajadzības gadījumā ietver riska mazināšanas pasākumus.”

         (1)  Sīkāka informācija par darbīgās vielas identitāti un tās specifikācija sniegtas pārskata ziņojumā.


title: Komisijas Īstenošanas regula (ES) 2018/111 (2018. gada 12. janvāris), ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Bayerisches Rindfleisch”/“Rindfleisch aus Bayern” (AĢIN))

text:
               25.1.2018

               LV

               Eiropas Savienības Oficiālais Vēstnesis

               L 20/1

         KOMISIJAS ĪSTENOŠANAS REGULA (ES) 2018/111
   (2018. gada 12. janvāris),
   ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Bayerisches Rindfleisch”/“Rindfleisch aus Bayern” (AĢIN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Vācijas pieteikumu specifikācijas grozījuma apstiprināšanai attiecībā uz aizsargāto ģeogrāfiskās izcelsmes norādi “Bayerisches Rindfleisch”/“Rindfleisch aus Bayern”, kas reģistrēta saskaņā ar Komisijas Regulu (ES) Nr. 273/2011 (2).

               (2)

               Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī
                   (3).

               (3)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

         IR PIEŅĒMUSI ŠO REGULU.
   1. pants
   Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu “Bayerisches Rindfleisch”/“Rindfleisch aus Bayern” (AĢIN).
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 12. janvārī

            Komisijas

            un tās priekšsēdētāja vārdā –

            Komisijas loceklis

         Phil HOGAN

      (1)  OV L 343, 14.12.2012., 1. lpp.

      (2)  Komisijas 2011. gada 21. marta Īstenošanas regula (ES) Nr. 273/2011 par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Bayerisches Rindfleisch/Rindfleisch aus Bayern (AĢIN)) (OV L 76, 22.3.2011., 36. lpp.).

      (3)  OV C 302, 13.9.2017., 3. lpp.


title: Komisijas Īstenošanas regula (ES) 2018/113 (2018. gada 24. janvāris), ar ko atjauno darbīgās vielas acetamiprīda apstiprinājumu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un ar ko groza Komisijas Īstenošanas regulas (ES) Nr. 540/2011 pielikumu (Dokuments attiecas uz EEZ. )

text:
               25.1.2018

               LV

               Eiropas Savienības Oficiālais Vēstnesis

               L 20/7

         KOMISIJAS ĪSTENOŠANAS REGULA (ES) 2018/113
   (2018. gada 24. janvāris),
   ar ko atjauno darbīgās vielas acetamiprīda apstiprinājumu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un ar ko groza Komisijas Īstenošanas regulas (ES) Nr. 540/2011 pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 20. panta 1. punktu,
   tā kā:

               (1)

               Ar Komisijas Direktīvu 2004/99/EK (2) acetamiprīds kā darbīgā viela tika iekļauts Padomes Direktīvas 91/414/EEK (3) I pielikumā.

               (2)

               Darbīgās vielas, kas iekļautas Direktīvas 91/414/EEK I pielikumā, ir uzskatāmas par apstiprinātām saskaņā ar Regulu (EK) Nr. 1107/2009 un ir iekļautas Komisijas Īstenošanas regulas (ES) Nr. 540/2011 (4) pielikuma A daļā.

               (3)

               Darbīgās vielas acetamiprīda apstiprinājums, kas norādīts Īstenošanas regulas (ES) Nr. 540/2011 pielikuma A daļā, zaudē spēku 2018. gada 30. aprīlī.

               (4)

               Komisijas Īstenošanas regulas (ES) Nr. 844/2012 (5) 1. pantā norādītajā laikposmā saskaņā ar minētā panta noteikumiem tika iesniegts pieteikums uz acetamiprīda apstiprinājuma atjaunošanu.

               (5)

               Pieteikuma iesniedzējs iesniedza papildu dokumentāciju, kas pieprasīta saskaņā ar Īstenošanas regulas (ES) Nr. 844/2012 6. pantu. Ziņotāja dalībvalsts konstatēja, ka pieteikums ir pilnīgs.

               (6)

               Ziņotāja dalībvalsts, apspriežoties ar otru ziņotāju dalībvalsti, sagatavoja atjaunošanas novērtējuma ziņojumu, ko 2015. gada 27. novembrī iesniedza Eiropas Pārtikas nekaitīguma iestādei (“Iestāde”) un Komisijai.

               (7)

               Iestāde atjaunošanas novērtējuma ziņojumu nosūtīja pieteikuma iesniedzējam un dalībvalstīm komentēšanai un saņemtos komentārus nosūtīja Komisijai. Iestāde arī publiskoja papildu kopsavilkuma dokumentāciju.

               (8)

               2016. gada 19. oktobrī Iestāde nosūtīja Komisijai secinājumu (6) par to, vai ir sagaidāms, ka acetamiprīds atbildīs Regulas (EK) Nr. 1107/2009 4. pantā noteiktajiem apstiprināšanas kritērijiem. Komisija 2017. gada 23. janvārī Augu, dzīvnieku, pārtikas aprites un dzīvnieku barības pastāvīgajai komitejai iesniedza ziņojuma projektu par acetamiprīda apstiprinājuma atjaunošanu.

               (9)

               Pieteikuma iesniedzējam tika dota iespēja par atjaunošanas ziņojuma projektu iesniegt komentārus.

               (10)

               Par vismaz viena augu aizsardzības līdzekļa, kurā ir acetamiprīds, vienu vai vairākiem raksturīgajiem lietojumiem ir konstatēts, ka ir izpildīti Regulas (EK) Nr. 1107/2009 4. pantā noteiktie apstiprināšanas kritēriji. Tāpēc acetamiprīda apstiprinājumu ir lietderīgi atjaunot.

               (11)

               Acetamiprīda apstiprinājuma atjaunošanas riska novērtējums balstās tikai uz nedaudziem reprezentatīviem lietojumiem, bet tas tomēr neierobežo lietojumus, kādiem acetamiprīdu saturoši augu aizsardzības līdzekļi var tikt atļauti. Tāpēc ierobežojumu, kas minēto vielu atļauj lietot tikai par insekticīdu, ir lietderīgi atcelt.

               (12)

               Tāpēc Īstenošanas regulas (ES) Nr. 540/2011 pielikums būtu attiecīgi jāgroza.

               (13)

               Ar Komisijas Īstenošanas regulu (ES) 2016/2016 (7) acetamiprīda apstiprinājuma termiņš tika pagarināts līdz 2018. gada 30. aprīlim, lai atjaunošanas procedūru varētu pabeigt pirms vielas apstiprinājuma termiņa beigām. Tomēr, ņemot vērā, ka lēmums par atjaunošanu ir pieņemts pirms minētā pagarinātā termiņa beigām, šī regula būtu jāpiemēro no 2018. gada 1. marta.

               (14)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Darbīgās vielas apstiprinājuma atjaunošana
   Darbīgās vielas acetamiprīda apstiprinājumu atjauno saskaņā ar I pielikumu.
   2. pants
   Grozījumi Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
   3. pants
   Stāšanās spēkā un piemērošanas diena
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2018. gada 1. marta.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 24. janvārī

            Komisijas vārdā –

            priekšsēdētājs

         Jean-Claude JUNCKER

      (1)  OV L 309, 24.11.2009., 1. lpp.

      (2)  Komisijas 2004. gada 1. oktobra Direktīva 2004/99/EK, ar ko groza Padomes Direktīvu 91/414/EEK, lai iekļautu acetamiprīdu un tiakloprīdu kā aktīvās vielas (OV L 309, 6.10.2004., 6. lpp.).

      (3)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).

      (4)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

      (5)  Komisijas 2012. gada 18. septembra Īstenošanas regula (ES) Nr. 844/2012, ar ko nosaka noteikumus, kas vajadzīgi darbīgo vielu apstiprinājumu atjaunošanas procedūras īstenošanai, kā paredzēts Eiropas Parlamenta un Padomes Regulā (EK) Nr. 1107/2009 par augu aizsardzības līdzekļu laišanu tirgū (OV L 252, 19.9.2012., 26. lpp.).

      (6)  EFSA Journal 2016; 14(11):4610. Pieejams internetā: www.efsa.europa.eu.

      (7)  Komisijas 2016. gada 17. novembra Īstenošanas regula (ES) 2016/2016, ar ko attiecībā uz apstiprinājuma periodu pagarināšanu darbīgajām vielām acetamiprīdam, benzoskābei, flazasulfuronam, mekopropam-P, mepanipirīmam, mezosulfuronam, propinebam, propoksikarbazonam, propizamīdam, propikonazolam, pseudomonas chlororaphis celmam MA 342, piraklostrobīnam, hinoksifēnam, tiakloprīdam, tiramam, ciramam, zoksamīdam groza Īstenošanas regulu (ES) Nr. 540/2011 (OV L 312, 18.11.2016., 21. lpp.).

      I PIELIKUMS

                  Parastais nosaukums, identifikācijas numuri

                     IUPAC nosaukums

                  Tīrība (1)

                  Apstiprināšanas datums

                  Apstiprinājuma termiņa beigas

                  Īpaši noteikumi

                  Acetamiprīds

                     CAS Nr. 135410-20-7

                     CIPAC Nr. 649

                  (E)-N1-[(6-hlor-3-piridil)metil]-N2-ciān-N1-metilacetamidīns

                  ≥ 990 g/kg

                  2018. gada 1. marts

                  2033. gada 28. februāris

                  Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā secinājumus ziņojumā par acetamiprīda apstiprinājuma atjaunošanu, it īpaši tā I un II papildinājumu.
                  Šajā vispārējā novērtējumā dalībvalstis īpašu uzmanību pievērš:

                              —

                              riskam attiecībā uz ūdens organismiem, bitēm un nemērķa posmkājiem,

                              —

                              riskam attiecībā uz putniem un zīdītājiem,

                              —

                              riskam attiecībā uz patērētājiem,

                              —

                              riskam attiecībā uz lietotājiem.

                        Lietošanas nosacījumos vajadzības gadījumā ietver apdraudējuma mazināšanas pasākumus.

         (1)  Sīkāka informācija par darbīgās vielas identitāti un tās specifikācija sniegta apstiprinājuma atjaunošanas ziņojumā.

      II PIELIKUMS
      Īstenošanas regulas (ES) Nr. 540/2011 pielikumu groza šādi:

                  1)

                  A daļā 91. ierakstu par acetamiprīdu svītro;

                  2)

                  B daļai pievieno šādu ierakstu:

                              Numurs

                              Parastais nosaukums, identifikācijas numuri

                                 IUPAC nosaukums

                              Tīrība (1)

                              Apstiprināšanas datums

                              Apstiprinājuma termiņa beigas

                              Īpaši noteikumi

                              “119

                              Acetamiprīds

                                 CAS Nr. 135410-20-7

                                 CIPAC Nr. 649

                              (E)-N1-[(6-hlor-3-piridil)metil]-N2-ciān-N1-metilacetamidīns

                              ≥ 990 g/kg

                              2018. gada 1. marts

                              2033. gada 28. februāris

                              Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā secinājumus ziņojumā par acetamiprīda apstiprinājuma atjaunošanu, it īpaši tā I un II papildinājumu.
                              Šajā vispārējā novērtējumā dalībvalstis īpašu uzmanību pievērš:

                                          —

                                          riskam attiecībā uz ūdens organismiem, bitēm un nemērķa posmkājiem,

                                          —

                                          riskam attiecībā uz putniem un zīdītājiem,

                                          —

                                          riskam attiecībā uz patērētājiem,

                                          —

                                          riskam attiecībā uz lietotājiem.

                                    Lietošanas nosacījumos vajadzības gadījumā ietver riska mazināšanas pasākumus.”

         (1)  Sīkāka informācija par darbīgās vielas identitāti un tās specifikācija sniegta apstiprinājuma atjaunošanas ziņojumā.


title: Komisijas Īstenošanas regula (ES) 2018/129 (2018. gada 25. janvāris) par atļauju no Corynebacterium glutamicum KCCM 80099 iegūtu L-arginīnu lietot par barības piedevu visu sugu dzīvniekiem (Dokuments attiecas uz EEZ. )

text:
                  26.1.2018

                  LV

                  Eiropas Savienības Oficiālais Vēstnesis

                  L 22/21

            KOMISIJAS ĪSTENOŠANAS REGULA (ES) 2018/129
      (2018. gada 25. janvāris)
      par atļauju no Corynebacterium glutamicum KCCM 80099 iegūtu L-arginīnu lietot par barības piedevu visu sugu dzīvniekiem
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
      tā kā:

                  (1)

                  Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība.

                  (2)

                  Saskaņā ar Regulas (EK) Nr. 1831/2003 7. pantu tika iesniegts pieteikums par atļauju no Corynebacterium glutamicum KCCM 80099 iegūtu L-arginīnu lietot par barības piedevu dzīvnieku barībā un dzirdināšanas ūdenī. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

                  (3)

                  Minētais pieteikums attiecas uz atļauju no Corynebacterium glutamicum KCCM 80099 iegūtu L-arginīnu lietot par barības piedevu visu sugu dzīvniekiem, paredzot to klasificēt piedevu kategorijā “uzturfizioloģiskās piedevas”.

                  (4)

                  Eiropas Pārtikas nekaitīguma iestāde (“Iestāde”) 2017. gada 17. maija atzinumā (2) secināja, ka, ievērojot ierosinātos lietošanas nosacījumus, no Corynebacterium glutamicum KCCM 80099 iegūtam L-arginīnam nav nelabvēlīgas ietekmes uz dzīvnieku veselību, patērētāju veselību vai vidi un ka, ievērojot pienācīgus aizsargpasākumus, neradīsies bažas par piedevas nekaitīgumu lietotājiem.

                  (5)

                  Iestāde secināja arī, ka piedeva ir efektīvs aminoskābes arginīna avots visām dzīvnieku sugām un, lai pievienotais L-arginīns būtu pilnīgi iedarbīgs atgremotājiem, tas būtu jāpasargā no sadalīšanās spureklī. Iestāde savos atzinumos pauda bažas par L-arginīna drošumu, ja to pievieno dzirdināšanas ūdenim. Tomēr tā nav ierosinājusi noteikt maksimālo L-arginīna saturu. Turklāt Iestāde iesaka pievienot attiecīgus L-arginīna daudzumus. Tāpēc, ja L-arginīnu pievieno dzirdināšanas ūdenim, ir lietderīgi brīdināt lietotāju, ka jāņem vērā visas ar uzturu uzņemtās neaizvietojamās un nosacīti neaizvietojamās aminoskābes.

                  (6)

                  Iestāde uzskata, ka īpašas prasības attiecībā uz uzraudzību pēc laišanas tirgū nav nepieciešamas. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.

                  (7)

                  No Corynebacterium glutamicum KCCM 80099 iegūtā L-arginīna novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc minēto vielu būtu jāļauj lietot tā, kā norādīts šīs regulas pielikumā.

                  (8)

                  Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

            IR PIEŅĒMUSI ŠO REGULU.
      1. pants
      Pielikumā norādīto vielu, kas ietilpst piedevu kategorijā “uzturfizioloģiskās piedevas” un funkcionālajā grupā “aminoskābes, to sāļi un analogi”, ir atļauts lietot par dzīvnieku barības piedevu, ievērojot minētajā pielikumā izklāstītos nosacījumus.
      2. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2018. gada 25. janvārī

               Komisijas vārdā –

               priekšsēdētājs

            Jean-Claude JUNCKER

         (1)  OV L 268, 18.10.2003., 29. lpp.

         (2)  EFSA Journal 2017; 15(6):4858.

         PIELIKUMS

                     Piedevas identifikācijas numurs

                     Atļaujas turētāja nosaukums

                     Piedeva

                     Sastāvs, ķīmiskā formula, apraksts, analītiskā metode

                     Dzīvnieku suga vai kategorija

                     Maksimālais vecums

                     Minimālais saturs

                     Maksimālais saturs

                     Citi noteikumi

                     Atļaujas derīguma termiņš

                     mg uz kg kompleksās barības ar mitruma saturu 12 %

                        Kategorija “uzturfizioloģiskās piedevas”. Funkcionālā grupa “aminoskābes, to sāļi un analogi”

                     3c362

                     —

                     L-arginīns

                        Piedevas sastāvs

                     Pulveris ar minimālo L-arginīna saturu 98 % (sausnā) un maksimālo mitruma saturu 0,5 %

                        Aktīvās vielas raksturojums

                     Fermentēšanā no Corynebacterium glutamicum KCCM 80099 iegūts L-arginīns ((S)-2-amino-5-guanidinopentānskābe).
                     Ķīmiskā formula: C6H14N4O2

                        CAS numurs: 74–79–3

                        Analītiskā metode
                         (1)

                     Barības piedevā esošā L-arginīna īpašību noteikšanai:

                                 —

                                 Pārtikas ķīmisko vielu kodeksa monogrāfija par L-arginīnu.

                           Barības piedevā un ūdenī esošā arginīna kvantitatīvai noteikšanai:

                                 —

                                 jonu apmaiņas hromatogrāfija ar pēckolonnas derivatizāciju un fotometrisko detektēšanu (IEC-VIS).

                           Arginīna kvantitatīvai noteikšanai premiksos, barības sastāvdaļās un barības maisījumos:

                                 —

                                 jonu apmaiņas hromatogrāfija ar pēckolonnas derivatizāciju un fotometrisko detektēšanu (IEC-VIS) – Komisijas Regula (EK) Nr. 152/2009.

                     Visas dzīvnieku sugas

                                 1.

                                 L-arginīnu drīkst laist tirgū un izmantot par barības piedevu preparāta veidā.

                                 2.

                                 Piedevu var dot arī ar dzirdināšanas ūdeni.

                                 3.

                                 Piedevas un premiksa lietošanas norādījumos norāda glabāšanas nosacījumus, noturību pret termisku apstrādi un stabilitāti dzirdināšanas ūdenī.

                                 4.

                                 Norādes piedevas un premiksu marķējumā: “Pievienojot L-arginīnu, īpaši dzirdināšanas ūdenim, būtu jāņem vērā visas neaizvietojamās un nosacīti neaizvietojamās aminoskābes, lai novērstu nelīdzsvarotību.”

                                 5.

                                 Piedevas un premiksu lietotājiem barības apritē iesaistītie uzņēmēji nosaka tādas darbības procedūras un organizatoriskos pasākumus, kas vajadzīgi, lai novērstu iespējamos riskus, ko rada to lietošana, īpaši ņemot vērā to, ka tie kairina ādu un acis. Ja ar šādām procedūrām un pasākumiem šos riskus novērst vai līdz minimumam samazināt nav iespējams, tad piedevu un premiksus lieto, izmantojot individuālos aizsarglīdzekļus, tostarp aizsargbrilles un cimdus.

                     2028. gada 15. februāris

            (1)  Sīkāka informācija par analītiskajām metodēm pieejama references laboratorijas tīmekļvietnē: https://ec.europa.eu/jrc/en/eurl/feed-additives/evaluation-reports.